Харолд 210917

 **Болашақ жарыңызды шыдамдылықпен күту**

***«Себебі көктегі Әкелерің өздерің сұрамай тұрып-ақ, сендерге не керек екенін біледі"***

***(Матай 6:8)***

 Бүгін біз Глэдис Эйлвард туралы сөйлесетін боламыз. Сіз: «Ол кім?» деп сұрауыңыз мүмкін. Егер сіз швед актрисасы Ингрид Бергман ойнаған "Алтыншы бақыт қонақ үйі" фильмін көрген болсаңыз, (ол фильм Интернетте әлі де бар), сіз, кем дегенде, оның тарихын білер едіңіз. Бірақ актриса Ингрид Бергман сыртқы келбетімен де, мінезімен де шынайы Глэдиске аса қатты ұқсамайды.

 Эйлвард - қысқа бойлы, қара шашты және солтүстік Лондондық акценті бар әйел. Бірақ бұдан басқа, фильм, оның өмірі мен оның не істегенін дәл көрсете алмады. Менің "Батырлар" кітабымда мен ол туралы жазған едім, және сол кітапта мен, Голливуд суреттегеннен әлдеқайда қызықты оқиғалар жайлы жаздым. Бұл керемет әйел, Екінші дүниежүзілік соғыста Жапонияның Қытайға басып кіруі мен басып алуы кезінде тау жоталары арқылы жүздеген қытайлық жетімдерді жетелеп жүрді.

 Оның өмірі туралы жазған өмірбаяншылардың бірі, Глэдис Эйлвард өмірінде ешқашан ер адаммен бірге болған емес деп жазды, бірақ фильмнің соңында ол жетім балаларды тастап, бір полковникке тұрмысқа шығуын бейнелейді, бірақ шын өмірде, ол жетім балалармен жұмыс жасауын тоқтатқан кезде жасы 60 та еді. Бірақ, маған оның өмір тарихы туралы айтудың орнына, Глэдиске біреудің қойған сұрағы туралы айтуға рұқсат етіңіз, ол адам Глэдистен: "Сіз жақсы ер адаммен кездесіп, ғашық болып, отбасы құруды қалайсыз ба?" деп сұрады. Глэдис "Иә", - деп жауап берді. Содан кейін ол өзінің өмірінде күйеуі үшін шын жүректен мінажат еткен кез болғанын айтып берді, бірақ содан кейін ол: «Менің ойымша, Құдай менің болашақ күйеуімді де Қытайға қызметке, ақырында біз кездесіп, үйленуімізге шақырды, бірақ ол бұл қызметтен бас тратты деп ойлаймын.» деді.